Elmo Tempel

Elmo Tempel (sündinud 16. juunil 1980) on eesti astronoom (astrofüüsik) ja kosmoloog, Eesti Teaduste Akadeemia liige (alates 2021). Tema peamised uurimisvaldkonnad on astrofüüsika ja kosmoloogia. Tema uurimistöö keskmes on matemaatiliste meetodite arendamine ja nende rakendamine kosmoloogiliste vaatlusandmete suhtes. Tempel on lõpetanud Türi majandusgümnaasiumi. Juulis 1999 osales ta Padovas XXX rahvusvahelisel füüsikaolümpiaadil, kus tuli auhinnalisele kohale.[viide?] Sama aasta sügisel astus ta Tartu Ülikooli füüsika-keemiateaduskonda füüsika erialal. Pärast bakalaureuseõppe lõpetamist 2003. aastal (bakalaureusetöö käsitles Andromeeda galaktika modelleerimist) jätkas ta õpinguid magistriõppes (sai juunis 2005 teadusmagistri kraadi astrofüüsikas; magistritöö käsitles Sombreero galaktika hüdrodünaamilist mudelit). Aastatel 2005–2011 oli Elmo Tempel Tartu Ülikooli doktoriõppes. Juunis 2011 kaitses ta Tartu Ülikooli füüsika instituudis doktoritöö "Tracing galaxy evolution by their present-day luminosity function" ('galaktikate evolutsiooni mõistmine nende heledusfunktsiooni abil'; juhendajad Enn Saar ja Peeter Tenjes). Talle anti filosoofiadoktori (PhD) kraad astrofüüsikas. Alates 2007. aastast töötab Elmo Tempel Tartu Observatooriumis (mis on alates 2018. aastast Tartu Ülikooli struktuuriüksus). Tempel töötas seal algul teadurina, aastatel 2015–2018 vanemteadurina ja alates 2018. aastast juhib ta observatooriumis galaktikate füüsika ja kosmoloogia osakonda. Ühtlasi on ta 1. oktoobrist 2018 Tartu Ülikooli astronoomiaprofessor. 17. aprillil 2019 pidas ta Tartu ülikooli aulas inauguratsiooniloengu "Universum astronoomi pilgu läbi". Aastatel 2011–2014 oli ta järeldoktor Keemilise ja Bioloogilise Füüsika Instituudis (uurimisteema "Dark Matter search using astrophysical sources") ja hiljem järeldoktor Potsdamis asuvas Leibnizi Astrofüüsika Instituudis (2016–2018). 2021. aastal valiti ta Eesti Teaduste Akadeemia liikmeks astronoomia ja astrofüüsika alal, ta kuulub akadeemia astronoomia ja füüsika osakonda. Ta on Eesti Vabariigi teaduspreemiate komisjoni liige (alates 2022). Tempel analüüsib universumi kesksete struktuurielementide – galaktiliste filamentide – ruumilise jaotuse ja nendesse kuuluvate tähesüsteemide omaduste seoseid. Ta on koostanud filamentide esimese avalikult kättesaadava kataloogi ja näidanud, et nende keskkond mõjutab erinevat tüüpi (spiraalseid ja elliptilisi) galaktikaid erinevalt ning on oluline komponent satelliitgalaktikate tekkimises. Teisisõnu, galaktikate paigutus filamentides määrab nende tekke ja arengu põhijooned. Teadusprojekt "Tumeaine filamentide tähtsus suuremastaabilises struktuuris ja galaktikate tekkimises" (2015–2020). Projekt, millesse oli kaasatud 15 teadlast, sai uurimistoetuse 0,6 miljonit eurot. Tippkeskuse projekt "Tume universum" (2016–2023). Projekti uurimistoetuse kogusumma on 1,15 miljonit eurot. Projekti on kaasatud 19 teadlast, sealhulgas akadeemikud Enn Saar ja Jaan Einasto. Teadusprojekt "Galaktikad kosmilises võrgustikus" (2021–2025). Projekti uurimistoetuse kogusumma on 0,24 miljonit eurot. Projekti on kaasatud 6 teadlast. Rahvusvaheline Astronoomiauniooni liige (2012) Eesti Noorte Teaduste Akadeemia asutajaliige (2016) Tartu Ülikooli Tartu Observatooriumi nõukogu liige (2018) 2013 – Vabariigi Presidendi Kultuurirahastu noore teadlase preemia 2017 – Riigi teaduspreemia täppisteaduste alal tööde tsükli "Galaktilised filamendid kosmilises võrgustikus" eest 2005 – Tartu Observatooriumi Ernst Julius Öpiku nimeline stipendium 2008 – Tartu Observatooriumi Ernst Julius Öpiku nimeline stipendium Elmo Tempel. scholar.google.com Astronoomia professor Elmo Tempel kõneleb müstilisest universumist. sirp.ee, 15. aprill 2019 Türi kooli vilistlane räägib teletornis universumi tumedast poolest. jarvateataja.postimees.ee, 1. veebruar 2016 Elmo Tempel Eesti Teadusinfosüsteem Riigi teaduspreemiate laureaadid 2017. Lühitutvustus. hm.ee Noore teadlase preemia sai Elmo Tempel. opleht.ee, 24. jaanuar 2014 Riigi teaduspreemiad 2017. hm.ee Elmo Tempel Eesti Teadusinfosüsteemis Elmo Tempel Eesti Teaduste Akadeemia kodulehel Elmo Tempel. scholar.google.com Astronoom Elmo Tempel soovib lahendada astronoomia üht suurimat müsteeriumi. tartu.postimees.ee, 10. aprill 2019 Professor Elmo Tempeli inauguratsiooniloeng "Universum astronoomi pilgu läbi". uttv.ee, 17. aprill 2019 [1] professor Mihkel Pajusalu ja professor Elmo Tempeli videoloeng Tallinnas, Energia avastuskeskuses James Webbi teleskoobist, astronoomiast, kosmoloogiast, universumist üldse (alates 35:00 Elmo Tempeli loeng ja vastused küsimustele)